L’Ajuntament de Catarroja es reuneix amb el Director General, José María Ángel, per a repasar les necessitats del municipi en matèria de seguretat
22 set. 2020

L'Ajuntament de Catarroja, representat pel seu alcalde, Jesús Monzó, vicealcaldessa, Lorena Silvent i el cap de la policia local, Alfonso Luque, ha rebut la visita del Director General de l'Agència d'Emergències de la Comunitat Valenciana, José María Ángel. Una reunió en la qual des del consistori han transmés al responsable de la Generalitat les necessitats del municipi en matèria de seguretat, així com valorat la gran tasca del cos de policia local durant els mesos d'estat d'alarma i posteriors de la ‘nova normalitat’.

José María Ángel ha atés les peticions dels edils, emplaçant-se a una futura reunió per a ultimar els detalls, a més de mostrar la seua col·laboració perquè es puguen complir les necessitats de personal que té el cos de policia local de Catarroja. Així mateix, ha mostrat la seua satisfacció en conéixer de boca d'alcalde i vicealcaldessa l'homenatge que el pròxim 8 d'octubre se'ls brindarà a tots els serveis essencials que van treballar sense descans durant l'Estat d'Alarma.